Astrid Hjertenæs Andersen
Store norske leksikon,Språk og litteratur,Norsk og samisk litteratur,Norges litteratur 1960-2000,Norsk lyrikk 1960-2000
Astrid Hjertenæs Andersen var en norsk forfatter og lyriker. Hennes lyrikk har et sterkt personlig artistisk preg, ofte med bruk av frie former, sammen med suggestiv bruk av bilder og symboler.
Hun debuterte med samlingen De ville traner (1945) fulgt av De unge søylene (1948), Skilpaddehagen (1950), Strandens kvinner (1955), Vandrersken (1957), Pastoraler (1960), Frokost i det grønne (1964), som fikk Kritikerprisen.I 1967 kom den merkelige romanen Dr. Gnomen og i 1968 Hyrdefløyten. Epistler fra Algerie. Et utvalg dikt, Som en vår, kom i 1970. Senere samlinger er Rosenbusken (1972), Svaner og nåtid (1973) og Et våroffer (1976).I 1980 gav hun ut samlingen De tyve landskaper, skrevet til bilder av ektemannen, Snorre Andersen. Samlede dikt kom i 1985. Les mer i Store norske leksikon Astrid Andersen i Norsk biografisk leksikon lyrikk Litteratur Kastborg, Willy R.: I kunstnerens verksted, 1967, 7-13 (intervju) Rottem, Øystein: Norges litteraturhistorie, b. 6: Fra Brekke til Mehren, 1995 Skjeldal, Kjærsti: "Det jeg sier er ikke det jeg mener" i NLÅ 1997, 88-96 Vold, Jan Erik: Tydelig, 33 : essays 1965-1998, 1999 («Om å synge»: 97-108)